หนูมีเพศสัมพันธ์กันค่ะ ใส่ถุงยางและกินยาคุมฉุกเฉินแบบ2เม็ด ผ่านไปแล้ว1อาทิตย์ประจำเดือนยังไม่มา แล้วจะกินยาคุมแบบ21เม็ด จะมีความเสี่ยงอะไรมั้ยคะ คืออยากจะกินป้องกันไว้ ถ้ากินได้แนะนำวิธีการกินหน่อยค่ะ ขอบค่ะ
สวัสดีค่ะ การทานยาคุมฉุกเฉินนั้น ไม่สามารถป้องกันการตั้งครรภ์ได้ 100% ดังนั้น แนะนำควรรอให้ประจำเดือนมาเสียก่อน เพื่อให้มั่นใจว่าไม่ได้เกิดการตั้งครรภ์ขึ้น ก่อนที่จะเริ่มทานยาคุมกำเนิดชนิด 21 หรือ 28 เม็ดค่ะหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน แต่บางรายอาจไม่มีเลือดออกก็ได้ ซึ่งเลือดที่ออก ถือเป็นผลข้างเคียงจากยา ไม่ใช่ประจำเดือนจริงๆ ดังนั้น หากไม่มีเลือดออกหลังจากทานยาไป 1 สัปดาห์ ก็ไม่ได้หมายความว่าจะต้องเกิดการตั้งครรภ์ขึ้นค่ะ และควรรอให้ถึงกำหนดวันจริงๆ ที่ประจำเดือนควรจะมาเสียก่อน เมื่อมาแล้ว จึงเริ่มทานยาคุมกำเนิดได้เลย ซึ่งยาก็จะช่วยป้องกันการตั้งครรภ์ได้ทันทีค่ะ